December 21, 2009 Lewies Mymer	23 Comments
Hier in onse huishouding word daar planne gemaak vir die kuier Kaap se kant toe na die kinders, eers na Stanford waar ons dogter en haar man en Kara en Mia bly, dan later Parklands toe waar Boikie en sy vroukie en Mira en Liam bly. Boikie-hulle kom ook vir 'n dag of wat Stanford toe, dan is die ses chicks in my lewe almal saam. Dit sal die tweede keer wees dat ons vir klein Liam sien na sy geboorte in April vanjaar.
Voordat ons Maandag 28 Des die pad vat, moet ons egter eers die oorlewende twee lede van die Kroonstadse Club Octogenarian Krismis gee. Ons gaan skoonpa en my tante haal om die Kerstyd by ons deur te bring. Sondag vat ons hulle terug en Maandag val ons in die pad. Baie dingetjies om eers uit te sort–huissleutels vir die bure vat, reel dat hulle Pamela die werfhond kos gee, oopsluit vir Abel die tuinman, en sommer so in die algemeen 'n ogie hou. Dit doen ons nou weer vir hulle as hulle met vakansie gaan.
Die plan is om in Victoria-Wes oor te slaap, die Kaapse draai is deesdae te lank vir 'n ononderbroke rit. Ons het gastehuisverblyf daar raakgeloop waar ons gereeld oorbly, 'n halte in die haai Karoo. 'n Stukkie vleis braai, 'n glasie wyn geniet , lekker slaap en dan vroeg-vroeg in die pad, as die sonnetjie nog lui-lui oor die heuwels loer.
Ai die Kaapse draai, hoekom is hy so lank, maar die fyndraai is so kort?
Previous PostLewies se Krismispresent vir soet kinders, stout kinders en kleinkindersNext PostAbel die Cheetah
23 thoughts on "Kaapse Draai"
Mooi Lewies. As jy fyndraai kan langer maak en jou uitvinding patenteer, sal jy 'n paar miljoen kan maak.
Kostelik, Lewies! Kostelik. Sonner humor is die lewe flou.
Jis, ek het nooit so daaraan gedink nie!
Maar aan die ander kant, soos Ekke hieronder sê, moet mens die ding ook nie oordryf nie!
Hallo Christo, ja wat, mens moet smaail, dit hou jou jonk!
OK, in elk geval vat die draaie Kaap toe versigtig. Geniet dit.
?:)geniet die kaapse draaiaai aai … hoe wens ek was diekraai
Daaoroor kan mens mymer Murphy!
Hallo Maghitta, ek kan nie wag dat die wiele begin draai nie!
Julle rym alte lekker hier.Hey, Lewies! Ons was Saterdag op Stanford.Heerlik!Mooi ry en geniet..
Jou kinders bly hier naby ons. Mooi ry.
Dankie Gharki! Dis God's own country daai! Ek sal bietjie loer waar daar kunswerke te kyk is!
Hoop jy't 'n fantastiese Kersfees…
Dankie Liani, en dieselfde vir jou!
Jy is reg Therina, ek voel al klaar sad oor die vakansie, wat nog nie eens begin het nie, aan die verbygaan is!